Sten Esna

Sten Esna (sündinud 24. augustil 1982 Pärnus) on endine eesti võrkpallur ja praegune võrkpallitreener. Ta on mänginud Eesti võrkpallikoondises (2003–2011) ja nii Eesti kui ka Prantsuse meistriliigas liberona. 2018. aastast on ta Tallinna Ülikooli võrkpallinaiskonna peatreener. Esna kuulus Eesti võrkpallikoondisse aastatel 2003–2011 ning mängis 112 mängus. Esimest korda oli ta koondise meeskonnas 2003. aasta kevadel kontrollmängudes Rootsi võrkpallikoondisega, kui põhiliberod Raigo Tatrik ja Karl Järvekülg eri põhjustel osaleda ei saanud. Koondise eredam saavutus oli 2008. aastal EM-valiksarjas võit Poola võrkpallikoondise üle, millega võideti oma alagrupp ning tagati ajaloos esmakordselt pääs Euroopa meistrivõistluste finaalturniirile (Poola võrkpallikoondis oli eelnevatel maailmameistrivõistlustel (2006) teine). Esna on mänginud koondises Euroopa meistrivõistluste finaalturniiril aastatel 2009 ja 2011 ning Euroopa liigas aastatel 2005 ja 2006. 2007. aastal liitus koondisega Steni noorem vend Asko Esna, kellega aastaid võideldi koondise põhilibero koha eest. Suuresti sugulussidemete tõttu sai see duell ka meedialt kõrgendatud tähelepanu. Sten Esna alustas oma meistriliiga karjääri 2000/01 hooajal Eesti võrkpalliklubis ESS Pärnu võrkpalliklubis. Hooaeg Eestis oli edukas ning klubi krooniti nii Eesti karikavõitjateks kui ka Eesti meistriteks. Klubi osales ka Euroopa klubide karikasarjas, kus eelringist edasi ei jõutud. Aste madalamas eurosarjas, CEV karikavõistlustel, võideti alagrupiturniir ning jõuti 16 parema sekka. Esna üldiselt meeskonna põhikuuikusse ei kuulnud, kuid jätkas klubis ka järgneval hooajal. Klubi osales samadel võistlustel ning saavutas ka samad tulemused: Euroopa klubide karikasarjas eelringist edasi ei saadud, CEV karikavõistlustel jõuti 16 parema sekka, võideti Eesti karika- ja meistrivõistlused. Samuti võideti Tartus toimunud Premium Cup. Sel hooajal oli meeskonna põhilibero Austris Stals, kuid uuel hooajal lepingut sõlmides oli eeldatavaks põhiliberoks juba Esna. Hooajal 2002/03 osaleti Euroopa Top Teamsi karikasarjas, kus õnnestus võita enda alagrupp ning jõuti välja veerandfinaali. Eesti karika- ja meistrivõistlused võideti taas kord. Hooajaks 2003/04 vahetas Esna Eesti siseselt klubi ning liitus Audentese võrkpallimeeskonnaga. Ühtegi medalit ei võidetud. Esna jätkas klubis ka järgneval hooajal, kui võideti nii Eesti karikavõistlused kui ka Eesti meistrivõistlused. Kolmandal hooajal (2005/06) saadi Eesti meistrivõistlustelt teine koht. Hooajaks 2006/07 sõlmis Esna esimese välislepingu, siirdudes Prantsusmaa meistriliiga klubisse Rennes i Etudiants Club Volley. Ta kuulus meeskonna põhikoosseisu ning tegi isiklikus vaates hea hooaja; klubi lõpetas hooaja kohalikus liigas kümnenda kohaga. Esna jätkas klubis ka järgneval hooajal, kui loodeti meistrivõistlustel esikuuikusse jõuda. Hooaeg kulges hästi ning märtsis oldi ka liigatabelis juhtival postistioonil (4 kaotust, 15 võitu), kuid hooaja lõpus saadi viis järjestikust kaotust ning lõppkohaks jäi kuues. Esna jätkas Rennes Volleys ka hooajal 2008/09, kui klubiga liitus mitmeid Eesti koondislasi. Hooaja eel liitus klubiga diagonaalründaja Kristjan Sikaste, kes ei läbinud enne meistrivõistluste algust Prantsusmaa arstlikku kontrolli ning oli sunnitud klubist lahkuma. Sikaste asemel liitus klubiga diagonaalründaja Pavel Kružajev ning detsembris toodi meeskonda keskblokeerija Ardo Kreek. Hooaja keskel liigutati Sten olude sunnil üheks mänguks ka nurgaründaja positsioonile. Hooaja teises pooles Steni mänguaeg vähenes märgatavalt ning põhikoormust hakkas kandma peatreeneri poeg Jenia Grebennikov, kellest hiljem sai üks maailma hinnatumaid liberoid. Klubi jõudis Prantsuse karikavõistlustel poolfinaali; Prantsuse meistriliiga lõpetati 11. kohaga. Hooajaks 2009/10 vahetas Sten Prantsusmaal klubi ning liitus Narbonne Volleyga. Klubis oli mängijatel palju probleeme vigastustega ning Prantsuse meistriliiga lõpetati viimasel kohal, mis tähendas klubi langemist esiliigasse järgnevaks hooajaks. Hooajaks 2010/11 naasis Sten perekondlikel põhjustel Eestisse ning liitus TTÜ võrkpallimeeskonnaga. Klubi osales Eesti karika- ja meistrivõistlustel ning Schenker liigas, kuid medalitele ei jõutud. Klubil ja Stenil oli kokkulepe ka järgmiseks hooajaks, kuid suvel teatatud lepingutingimuste muutumise järel uuele kokkuleppele ei jõutud. Sten algavaks hooajaks sobivat pakkumist ei leidnud ning ta otsustas karjääri lõpetada. Algusaastatel oli Steni paariliseks rannavõrkpalliväljakutel Rivo Vesik. 2001. aastal mängiti Eesti rannavolle karikasarja etappidel ning Eesti meistrivõistlustel teeniti kolmas koht (poolfinaalis jäid alistamatuks hilisemad meistrid Kristjan Kais ja Kaarel Kais). 2002. aastal osales paar Euroopa meistrivõistluste etapil Türgis, kus lõppkohaks jäi kolmeteistkümnes. Sarnaselt eelnenud suvele osaleti Eesti rannavolle karikasarja etappidel ning teeniti Eesti meistrivõistlustel taas kolmas koht (seekord tuli poolfinaalis tunnistada Argo Araku ja Jaanus Nõmmsalu paremust). 2003. aastal vahetas Rivo paarilist ning Sten osales suvel uute paarilistega erinevatel võistlustel. Eesti meistrivõistlustel osales ta Argo Arakuga, kus tuli finaalis tunnistada Rivo Vesiku ja Kristjan Kaisi paremust. Kusjuures kolmandas (otsustavas) geimis juhiti 11:6 ja 14:12, kuid lõpuks kaotati kolmas geim 15:17 ja sellega finaal 1:2. Jaanus Nõmmsaluga osaleti Euroopa U-23 meistrivõistlustel, kus lõppkohaks märgiti üheksas. Nõmmsaluga mängiti ka järgmise aasta suvel. Osaleti üliõpilaste MM-il Tais, kus jõuti põhiturniirile; kuue parema sekka pääseda ei õnnestunud. Mängiti ka Eesti rannavolle karikasarja etappidel ja rahvusvahelise Koperis ProSeries sarja etappidel (võideti Sloveenias toimunud etapp). Just viimases sarjas osalemise eest sai Sten koos paarilise Nõmmsalu ja veel kahe Eesti rannavõrkpallipaariga aastase rahvusvahelistel rannavõrkpalli võistlustel osalemise keelu kuna sarjal polnud rahvusvaheliste föderatsioonide luba (osalejaid ka hoiatati eelnevalt selle eest). 2011. aastal oli Steni taas rannavolle väljakutel näha, paariliseks taas Rivo Vesik. 2015. aastal osaleti Eesti meistrivõistlustel ning saadi teine koht (finaalis olid vastasteks Karl Jaani ja Rain Raud). Paar osales 2018. aastal Pärnumaa rannavõrkpalli meistrivõistluste teisel etapil, mis õnnestus võita. 2020. aastal osaleti koos Eesti rannavolle karikasarja etapil, kuid kvalifikatsiooniturniirilt edasi ei jõutud. Sten on olnud treener Selver Tallinna Spordikoolis alates 2016. aastast. Neidudega on teenitud vanusegrupi Eesti meistri- ja karikavõistlustel esikohti mitmel aastal. Hooajal 2018/19 alustas ta tööd peatreenerina Eesti meistriliigas mängivas Tallinna Ülikooli võrkpallinaiskonnas. Esimestel hooaegadel medaleid ei tulnud, kuid hooajal 2021/22 saadi naiskonnale sponsor (uus nimi Tallinna Ülikool/Kikas) ning võeti osa ka Balti liigas kolme aastase vahe järel. Balti liigas jäädi napilt medalilt välja, kuid tulid Eesti meistriks. Riikide meistrivõistlused 2000/2001 Eesti meistrivõistlused ESS Pärnu võrkpalliklubiga 2001/2002 Eesti meistrivõistlused ESS Pärnu võrkpalliklubiga 2002/2003 Eesti meistrivõistlused ESS Pärnu võrkpalliklubiga 2004/2005 Eesti meistrivõistlused Audentese Ülikooliga 2005/2006 Eesti meistrivõistlused Selver Tallinn/Audentesega Rahvusvahelised karikavõistlused 2001/2002 Premium Cup ESS Pärnu võrkpalliklubiga Riikide karikavõistlused 2000/2001 Eesti karikavõistlused ESS Pärnu võrkpalliklubiga 2001/2002 Eesti karikavõistlused ESS Pärnu võrkpalliklubiga 2002/2003 Eesti karikavõistlused ESS Pärnu võrkpalliklubiga 2004/2005 Eesti karikavõistlused Audentese Ülikooliga 2001 Eesti meistrivõistlused Rivo Vesikuga 2002 Eesti meistrivõistlused Rivo Vesikuga 2003 Eesti meistrivõistlused Argo Arakuga 2015 Eesti meistrivõistlused Rivo Vesikuga Naiste Eesti meistrivõistlused 2021/22 Tallinna Ülikool/Kikasega Tema vend on endine eesti võrkpallur Asko Esna. Mängud koondises (mehed). Eesti Võrkpalli Liit. Võrkpallikoondised ei saa suvepuhkust veel niipea Pärnu Postimees arhiiv, 23.04.2003. Eesti võrkpallikoondis võitis Poolat ja lunastas pääsme EMile Postimees Sport arhiiv, 25.05.2008. Rahvusmeeskond 2009 Eesti Võrkpalli Liidu arhiiv. Rahvusmeeskond 2011 Eesti Võrkpalli Liidu arhiiv. Rahvusmeeskond 2005 Euroopa Liiga Eesti Võrkpalli Liidu arhiiv. Rahvusmeeskond 2006 Euroopa Liiga Eesti Võrkpalli Liidu arhiiv. Vendade duell  enam kui lihtsalt võitlus Postimees Sport arhiiv, 15.06.2007. Vendade võimuvõitlus: Sten Esna puksis Asko koondisest välja Postimees Sport arhiiv, 11.08.2010. Pärnu klubi püüab võitu Postimees Sport arhiiv, 20.10.2000. ESS Pärnu teenis karika Postimees Sport arhiiv, 10.12.2000. ESS Pärnu meeskonna treener Andrei Ojamets lahkus võitjana Postimees Sport arhiiv, 08.04.2001. ESS/ Falck Pärnu võrkpallurid loovutasid kodus lubava edu Postimees Sport arhiiv, 15.10.2000. ESS Falck Pärnu võitis eurosarjas Postimees Sport arhiiv, 15.10.2000. Noortel on võidujanu Pärnu Postimees arhiiv, 11.06.2001. Treener Pasi Rautio tunneb end Pärnus hästi Pärnu Postimees arhiiv, 20.08.2001. ESS Pärnu võrkpallurid kukkusid Harkovis nõrgemasse eurosarja Postimees Sport arhiiv, 15.10.2001. Võrkpalli karikafinaalidele järgnes etendus Rabahallis Postimees Sport arhiiv, 27.12.2001. ESS Pärnu võrkpalliklubi võitis kolmanda meistrikulla järjest Postimees Sport arhiiv, 04.04.2002. ESS Pärnu meeskond võitis Premium Cupi Postimees Sport arhiiv, 07.03.2002. ESSi võrkpallimeeskonda tuleb uus leegionär Pärnu Postimees arhiiv, 24.05.2002. Pärnu võrkpallimeeskond võitis eurosarja alagrupi Pärnu Postimees arhiiv, 11.11.2002. Pill tuli pika ilu peale Pärnu Postimees arhiiv, 20.02.2003. ESS Pärnu meeskond valitses võrkpalliliigas Postimees Sport arhiiv, 30.03.2003. Nõmmsalu ja Esna rannasuvi algab Zagrebis Pärnu Postimees arhiiv, 20.05.2004. Võrkpallimeeskond kasvatas varumeeste pinki pikemaks Pärnu Postimees arhiiv, 23.10.2004. 57. Eesti karikavõistlused. Mehed Sport24. Meeskonna ühtsus tõi Audentesele võrkpallikulla Postimees Sport arhiiv, 11.04.2005. 81. Eesti meistrivõistlused Sport24. Nõmmsalu aitas Esna Prantsusmaa klubisse Postimees Sport arhiiv, 13.07.2006. Libero Sten Esna: ma olen väga suure sammu edasi astunud Postimees Sport arhiiv, 19.04.2007. Võrkpallurid on välismaal põhitegijad Postimees Sport arhiiv, 19.09.2007. Sten Esna koduklubi tõusis Prantsusmaal tabelijuhiks Postimees Sport arhiiv, 09.03.2008. Sten Esna koduklubi sai viienda järjestikuse kaotuse Postimees Sport arhiiv, 02.04.2008. Esna koduklubi sai Prantsusmaa liigas kuuenda koha Postimees Sport arhiiv, 09.04.2008. Esna pikendas lepingut Postimees Sport arhiiv, 03.06.2008. Sikaste siirdub Prantsusmaale Postimees Sport arhiiv, 25.06.2008. Sikaste karjäär Prantsusmaal on igaveseks läbi Postimees Sport arhiiv, 28.09.2008. Kružajev sai Rennes Etudiantsiga kokkuleppele Postimees Sport arhiiv, 01.10.2008. Kreek sai Rennes'i Volleyga lepingu Postimees Sport arhiiv, 29.12.2008. Esna nihutati nurga- ja Kružajev temporündajaks Postimees Sport arhiiv, 18.11.2008. Esna: olen treeneri peale vihane Postimees Sport arhiiv, 08.02.2009. Celebrating 25 years of Libero's reign! CEV Articles, 01.08.2021. Eestlaste klubi Rennes'i Volley jõudis Prantsuse karika Final Four`i Postimees Sport arhiiv, 23.02.2009. Eestlaste klubi Rennes'i Volley karikafinaali ei pääsenud Postimees Sport arhiiv, 14.03.2009. Sten Esna: vaevalt, et Rennes’i Volley’s jätkan Postimees Sport arhiiv, 15.04.2009. Esna uus klubi on Narbonne, Pupart sõlmis lepingu Rennes'iga Postimees Sport arhiiv, 02.06.2009. Uus tase: neli eestlast tugeva Prantsusmaa liiga play-off’is Postimees Sport arhiiv, 12.04.2010. Jago kaalub suurest võrkpallist taandumist Postimees Sport arhiiv, 29.06.2010. Esna: TTÜ käitus minuga sea kombel Postimees Sport arhiiv, 05.08.2011. Karjääri lõpetanud Sten Esna: On aeg ennast mujal tõestada ERR Sport arhiiv, 03.10.2011. Rannavõrkpallurid Paalo ja Kasela võitsid kodupubliku silme all Pärnu Postimees arhiiv, 18.06.2001. Rannavõrkpallurid andsid lahkumisetenduse Pärnu Postimees arhiiv, 13.08.2001. Võrkpallurid saavutasid Türgis seitsmenda koha Pärnu Postimees arhiiv, 01.06.2002. Vennad Kaisid pälvisid neljanda meistritiitli Postimees Sport arhiiv, 12.08.2002. Kais ja Vesik jäid troonile Postimees Sport arhiiv, 20.07.2003. Mari-Liis Graumann jäi EM-il napilt medalita Sakala Postimees arhiiv, 05.08.2003. Rannavõrkpalluritel oli eile Shveitsis ja Tais hea päev Pärnu Postimees arhiiv, 18.06.2004. Võrkpallureil vahelduv edu Pärnu Postimees arhiiv, 19.06.2004. Kristjan Kais ja Rivo Vesik naasid Portugalist 13. kohaga Pärnu Postimees arhiiv, 08.06.2004. Nõmmsalu ja Esna võitsid Sloveenias Pärnu Postimees arhiiv, 28.07.2004. Võrkpallur Argo Arak sai võistluskeelu Sakala Postimees arhiiv, 10.07.2004. Miks mängib Rivo Vesik Pärnus Sten Esnaga? Postimees Sport arhiiv, 02.07.2011. Rannavõrkpalli Eesti meistrivõistlustel triumfeerisid Jaani ja Raud ERR Sport arhiiv, 02.08.2015. Rannavolle teisel etapil võidutsesid vanameistrid Pärnu Postimees, 05.07.2018. JÄRELVAADATAV ⟩ Tiisaar ja Allik kaotasid rannavolle karikasarja etapi finaalis lätlastele Postimees Sport, 12.07.2020. Esna, Sten ESBL. Esna Sten Eesti Võrkpalli Liidu Dataproject. JÄRELVAADATAV ⟩ Mida kujutavad endast tänavune Credit24 meistriliiga ja naiste liigad? Postimees Sport, 01.10.2021. Üliraskest seisust välja roninud Tallinna Ülikool tuli võrkpallimeistriks ERR Sport, 05.04.2022. Sten Esna Volleybox Sten Esna ESBL biograafia